procesaur/Wiki.mk huggingface dataset:
Пирозом

Пирозомите (латински: ''Pyrosomida'') се слободноживеачки плаштари кои обично живеат во горните слоеви од отворениот океан, во топлите мориња, иако некои можат да се најдат и во големи длабочини. Пирозомите се цилиндрични или конусни колонии составени од стотици или илјадници единки наречени зооиди. Големината на колониите се движи од помалку од еден сантиметар, до неколку метри во должина.
Секој зооид е само неколку mm во должина, но е всаден во заедничка желатинозен плашт која ги поврзува сите единки. Секој зооид се отвора навнатре и нанадвор од цевката, повлекувајќи ја океанската вода во својата внатрешна филтрирачка мрежа, наречена ''жабрена кошничка''. Тука се екстрахираат микроскопските растителни клетки со кои се храни организмот, и потоа се исфрла исфилтрираната вода во околната средина. Колонијата е нерамна однадвор, при што секоја испакнатинка претставува еден зооид. Однатре е речиси мазна, со перфорации за секој зооид.
Пирозомите се планктонски организми, што значи дека нивното движење е во најголем дел контролирано од океанските и морските струи и бранови. Но, секоја колонија може полека да се придвижува со процесот на млазна пропулзија, создадена со координираното треперење на трепките во жабрените кошнички на сите зооиди, кои исто така на овој начин поттикнуваат влез на хранливи честички.
Пирозомите се светло биолуминисцентни, при што емитираат бледа синозелена светлина која може да се забележи и од десетици метри. Името ''Pyrosoma'' доаѓа од грчките зборови ''пиро'' - "оган" и ''сома'' - "тело". Пирозомите се блиски роднини на салпите, а понекогаш се нарекуваат и "огнени салпи".
1 Екологија
Пирозомите се полукосмополитски организми во умерените и тропските води. Најчесто можат да се забележат во површински води, но дневно мигрираат повеќе од 750 m во вертикален правец. Комуникацијата меѓу зооидите се остварува по пат на бранови од светлина долж целата колонија.
Водата поминува во секој зооид преку оралниот сифон и оди во мукусниот филтер каде фитопланктонот се филтрира. Пирозомите можат да формираат огромни роеви, што резултира во значителни количини на фекални честички. Тонечките фекални честички се многу важни за јаглеродниот внес во океанските длабочини.
Зооидите се хермафродитни, што значи дека поседуваат и семеници, и јајчници. Кај секој зооид од колонијата се оплодува едно јајце, кое израснува во четиризооиден стадиум кој го напушта родителот и започнува нова колонија бесполово по пат на пупење. Овој вид на размножување може да даде огромни роеви од пирозомски колонии кои се зависни од фитопланктонот за храна.
Хари Потер и Полукрвниот Принц (филм)

Хари Потер и Полукрвниот Принц (|Harry Potter and the Half-Blood Prince) — фантастично-авантуристички филм од 2009 заснован на истоимениот роман напишан од Џ. К. Роулинг. Филмот е шестиот дел од популарниот ''Хари Потер'' филмски серијал. Филмот е во режија на Дејвид Јејтс, режисерот на петтиот филм, ''Хари Потер и Редот на фениксот''. Дејвид Хејмен и Дејвид Барон го продуцираат филмот, а Стив Кловс, сценаристот на првите четири филма (но не и на петтиот), се враќа како сценарист на овој филм. Снимањето е започнато на 24 септември 2007 и всушност било планирано премиерата да се одржи во ОК и Северна Америка на 21 ноември 2008, но на 14 август 2008, е најавено дека датумот за прикажување на филмот е одложен за 17 јули 2009, но овој датум е подоцна променет на 15 јули 2009. Отворачката секвенца од филмот ќе биде во 3-D. За разлика од претходниот филм, овој пат филмот нема истовремено да биде прикажан во секојдневните кина и IMAX 3-D, поради ''Трансформери: Одмазда на паднатиот''. The film will instead be released in IMAX 3D on 29 јули, two weeks after its original release.
1 Синопсис
Во декември 2007, Warner Bros. го издаде својот официјален краток синопсис:
2 Разлики од книгата
Има безброј промени од книгата во филмот. Голем дел од крајот на книгата е променет, со кулминантната борба и погребот на Дамблдор целосно отстранети. Хејмен коментирал дека крајната битка е исфрлена за да се „(избегнат) репетиции“ со престоечката адаптација на ''Реликвиите на смртта''. Погребот е отстранет бидејќи сметале дека не одговара со остатокот од филмот. Уривањето на мостот на Нормалните кратко споменат во книгата служи како отворачка сцена во филмот. Сцени од Дијагоналната уличка, со разурнување од Смртојадите и напад на Дувлото од Белатрикс Лестрејнџ и врколакот Фенрир Грејбек се додадени, како што може да се види во трејлерите. Сите но не и две сцени со сеќавањата, вклучувајќи го и тоа со Испиени се исфрлени. Само ретроспективи од Том Ридл во сиропиталиштето и разговорот на Ридл и Слагхорн за Хоркруксите, прикажани двапати, остануваат. Јејтс вели дека тие донеле одлука да го смалат бројот на сеќавањата, но сепак „да имаат некои навистина добри“. Во ликови кои се отфрлени спаѓаат Дарслиеви, Кричер, Доби, Бил и Флер, Руфус Скримџер, Корнелиус Фаџ и Премиерот на Нормалните. Како и да е, Квидичот, исклучен од минатиот филм, се враќа. Белатрикс Лестрејнџ исто така ќе учествува во борбата во астрономската кула, додека ја нема во книгата, видена на слика со Кауроеви и со Грејбек, славејќи ја смртта на Дамблдор. Во книгата, на Хогвортс Експрес, откако е парализиран и скриен под невидливата наметка од страна на Драко Малфој, Хари е спасен од Нимфадора Тонкс. Во филмот, Луна Лавгуд го спасува, користејќи ги своите Спектреспек очила за да го пронајде.
3 Наводи
ja:ハリー・ポッターと謎のプリンス#映画
Одредишта на Alitalia

Ова е список на одредиштата на Alitalia, вклучувајќи ги и Alitalia Express и Air One, дел од Alitalia групацијата.
1 Африка
* Алжир
** Алжир
* Египет
** Каиро
* Гана
** Акра
* Либија
** Триполи
* Мароко
** Казабланка
* Нигерија
** Лагос
* Тунис
** Тунис
2 Азија
* Иран
** Техеран
* Израел
** Тел Авив
* Јапонија
** Осака
** Токио
* Либан
** Беjрут
* Сирија
** Дамаск
3 Европа
* Албанија
** Тирана - Аеродром Тирана
* Белгија
** Брисел
* Бугарија
** Софија - Аеродром Софија ^^
* Франција
** Ница
** Париз
*** Аеродром Париз Де Гол ^^
*** Аеродром Париз Орли
* Германија
** Диселдорф - Аеродром Диселдорф ^^
** Франкфурт - Аеродром Франкфурт ^^
** Минхен - Аеродром Минхен ^
* Грција
** Атина
** Солун
* Унгарија
** Будимпешта - Аеродром Будимпешта ^
* Италија
** Алгеро
** Бари
** Болоња
** Бриндизи
** Каљари
** Катанија - Аеродром Катанија ^^
** Фиренца - Аеродром Фиренца
** Џенова
** Ламезија Терме
** Лампедуза
** Милано
*** Аеродром Линате ^^
*** Аеродром Милано Малпенза ^^
*** Аеродром Орио ал Серио
** Наполи ^^
** Палермо
** Пантелерија
** Пиза ^^
** Реџо Калабрија
** Рим - Аеродром Рим Фјумичино ^^ Централа
** Трст - ^^
** Торино - ^^ Фокус Град
** Венеција - ^^ Фокус Град
** Верона
* Малта
** Лука
* Холандија
** Амстердам - Аеродром Амстердам ^^
* Полска
** Варшава
* Романија
** Букурешт
* Русија
** Москва
** Санкт Петербург
* Србија
** Белград - Аеродром Белград
* Шпанија
** Барселона
** Мадрид - Аеродром Мадрид
** Валенсија
* Швајцарија
** Женева
* Турција
** Истанбул - Аеродром Истанбул Ататурк
* Украина
** Киев
* Обединето Кралство
** Лондон
*** Аеродром Лондон Сити ^
*** Аеродром Лондон Хитроу ^^
4 Северна Америка
* Канада
** Торонто
* Соединети Американски Држави
** Бостон
** Чикаго
** Мајами
** Њујорк
** Нуарк
5 Јужна Америка
* Аргентина
** Буенос Аирес
* Бразил
** Саун Пауло
* Венецуела
** Каракас
Кифер Сатерленд

Кифер Вилијам Фредерик Демпси Џорџ Руфус Сатерленд (|Kiefer William Frederick Dempsey George Rufus Sutherland; роден на 21 декември, 1966 во Лондон, Англија) познат како Кифер Сатерленд (понекогаш наречен Кифер Садерленд) — канадски глумец најдобро познат по неговата улога Џек Бауер во американската хит-серија 24.
Папка (информатика)

Папка или директориум (англ. ''directory tree'') — начин на хиерархиско прикажување на структурата на содржината од дискот. Основниот директориум (англ. ''root directory'') се појавува на почетокот на екранот, а потоа од него во форма на стебло и гранки се прикажани директориумите и поддиректориумите. Дрво на директориуми претставува организациска целост од имиња на фајлови, нивната големина, датумот и времето на последното запишување, сместени на еден диск.
Куп на Кралот Фахд 1995

Крал Фахд Куп 1995 е второ и последно издание на овој турнир, под ова име, затоа што ФИФА ја презеде одговорноста за органмизирање и го преименува во ФИФА Куп на Конфедерации. Тој беше одржан во Саудиска Арабија во јануари 1995. Трофејот беше освоен од Данска, која во финалето ја победи Аргентина, која ја бранеше титулата, со 2-0.
1 Тимови кои учествуваа
* - Домаќини
* - Победници на Копа Америка 1993
* - Победници на Африканскиот Куп на Нации 1994
* - Победници на ЕУРО 1992
* - Победници на КОНКАКАФ Златен Куп 1993
* - Победници на Азикиот куп 1992
2 Стадион
Сите натпревари се играа во:
Ријад
Крал Фахд II Стадион
Капацитет: 67,000
3 Судии
;Африка
* Ли Ки Чонг
;Азија
* Али Бујсаим
;Европа
* Ион Крациунеску
;Северна Америка, Средна Америка и Карибите
* Родриго Бадиља
;Јужна Америка
* Салвадор Императоре Марконе
4 Фаза по групи
4.1 Група А
Тим, Нат., Поб., Нер., Заг., Дад., При., Раз., Бод.
2, 1, 1, 0, 3, 1, +2, 4
2, 1, 1, 0, 3, 1, +2, 4
2, 0, 0, 2, 0, 4, −4, 0
--------
4.2 Група Б
Тим, Нат., Поб., Нер., Изг., Дад., При., Раз., Бодови
2, 1, 1, 0, 5, 1, +4, 4
2, 1, 1, 0, 3, 0, +3, 4
2, 0, 0, 2, 1, 8, −7, 0
--------
5 Стрелци
;3 гола
* Луис Гарсија
;2 гола
* Габриел Батистута
* Петер Расмунсен
* Даниеч Амокачи
;1 гол
* Хосе Чамот
* Арел Ортега
* Себастиан Рамберт
* Брајан Лаудруп
* Михаел Лаудруп
;1гол (прод.)
* Мортен Вигхорст
* Казујоши Миура
* Рамон Рамирес
* Митиу Адепоју
* Еманиел Амунеке
6 Наводи
*
Џон Рокфелер

Џон Дејвисон Рокфелер (|John Davison Rockefeller, Sr.; 8 јули 1839 – 23 мај 1937) — американски индустријалец и филантроп. Ја развивал нафтената индустрија и ја дефинирал современата филантропија. Во 1870 година, ја основал претпријатието „Стандард Оил“ и го водел сè до своето пензионирање во 1897 година.
Стандард Оил е основана во Охајо како партнерство на Џон Д. Рокфелер, неговиот брат Вилијам Рокфелер, Хенри Флагер, Џејбс Боствик, Семјуел Ендрјус и Стивен Харкенс како партнер без право на глас. Како побарувачката за керозин и бензинот нагло се зголемиле, богатството на Рокфелер, исто така, се зголемува и станува најбогатиот човек во светот, во неговото време, неговата состојба во времето на смртта беше долари 1,4 милијарди (номинална 1937.) NYTimes проценува дека неговото богатство е околу 192.000.000.000 $ еквивалент 2006 година. Рокфелер беше еден од најголемите филантропи на САД, основач на фондацијата Рокфелер, жртвувано голема количина на медицинските истражувања, образованието, особено, за борба против жолта треска. Тој, исто така, основан е и Универзитетот во Чикаго и Рокфелер Универзитетот. Тој имаше четири ќерки и еден син, кој е наследник на раководството на фондацијата Рокфелер.
1 Животопис
Џеронимо

Џеронимо (Чирикахуа: Goyaałé, „оној кој се прозева“; Goyathlay или Goyahkla на англиски) (16 јуни 1829 – 17 февруари 1909) бил познат индијански водач од племето Чирикахуа Апачи кој неколку децении се борел против Мексико и САД и нивната експанзија на земјата на племето Апачи. Името Џеронимо го добил после колежот што го извршил над Мексиканците за време на празникот св. Џеронимо. За него се прераскажувал мит дека куршум не може да го убие.
1 Џеронимо во уметноста и во популарната култура
* „Џеронимо“ — кус расказ на македонскиот писател Гето Руди од 2017 година.* „Џеронимо: Американска легенда“ (англиски: ''Geronimo: An American Legend'') — американски филм од 1993 година, во режија на Волтер Хил.
Фудбалска репрезентација на Сан Марино

Националниот фубалски тим на Сан Марино е репрезентацијата на Сан Марино, контролиран од Фудбалската федерација на Сан Марино. Тимот нема постигнато некои позначаен успех, што се должи на тоа што ја ретставува најмалубројната земја во Европа.
Првиот официјален натпревар, фудбалската репрезентација на Сан Марино го има одиграно во 1990 против Швајцарија, во рамките на квалификациите за пласман на Европското првенство, кој завршил со пораз од 0-4. Пред тоа, тимот има загубено натпревар со 0-1 од канадскиот олимписки тим во 1986, но овој натпревар не се смета за официјален. Од 1990, тимот има учествувано на сите квалификациски турнири за пласман на Европските и Светските првенства, но нема остварено ниту една победа. Единствениата победа на фудбалската репрезентација на Сан Марино е победата над Лихтенштајн од 1-0, во пријателски натпревар, одигран на 28 април 2004.
1 Стадион
Натпреварите како домаќин, фудбалската репрезентација на Сан Mарино ги игра на Олимпискиот стадион во Серавања. Капацитетот на стадионот изнесува 5.387 места. Метежите се ретка појава и во одредени случај патувањето е помогнато од страна на Сан Марино.
Сан Mарино има одиграно два меча како домаќин, надвор од своите граници. Еднаш против Англија и еднаш против Холандија во 1993, кога натпреварот бил одигран на Стадионот Ренато Дал'Ара во Болоња.
2 Мометален состав
Следните фудбалери беа повикани за квалификацискиот натпревар за Светското првенство во 2010 против Полска, кој се одигра на 10 септември 2008.
3 Рекорди
3.1 Најмногу голови
#, Играч, Период на активна игра, Постигнати голови, Постигнати голови по натпревар
1, Анди Селва, 1998-, 8 (44), 0.18
4 Светски првенства
* 1930 to 2006 - ''не се квалификувала''
5 Евроски првенства
* 1960 до 2008 - ''не се квалификувала''
Куп на Кралот Фахд 1992

Турнирот Крал Фахд Куп 1992, првиот Куп на Конфедерации беше одржан во Саудиска Арабија во октомври 1992. Тој беше освоен од Аргентина, со нејзината победа над Саудиска Арабија со 3-1. Овој турнир е единствен Куп на Конфедерации што немаше фаза по групи и во кој учествуваа 4 тима.
1 Тимови кои учествуваа
* - домаќин и победник на Азискиот куп 1988
* - Победник на Копа Америка 1991
* - Победник на КОНКАКАФ Златниот Куп во 1991
* - Победник на Африканскиот Куп на Нации во 1992
2 Стадион
Сите натпревари се играа во:
Ријад
Крал Фахд II Стадион
Капацитет: 67,000
3 Полуфинале
----
4 Стрелци
;2 гола
* Габриел Батистута
* Брус Мареј
;1 гол
* Алберто Акоста
* Рикардо Алтрамирано
;1 гол (прод.)
* Клаудио Каниџа
* Леонардо Родригес
* Диего Симеоне
* Доналд Оливиер Сие
* Абдулаје Траоре
* Фахад Ал-Биши
;1 гол (прод.)
* Кали Ал-Мувалид
* Саед Ал-Оваиран
* Јосуф Ал-Тунаиран
* Масело Балбоа
* Коби Џонс
* Ерик Њинлада
Редот на фениксот (организација)

Редот на фениксот е фиктивна организација во ''Хари Потер'' серијалот до книги напишани од Џ. К. Роулинг. Основана од Албус Дамблдор за да се бори со Лорд Волдеморт и неговите следбеници, Смртојадите, редот го позајмува името на петтото продолжение од серијалот, ''Хари Потер и Редот на фениксот''.
1 Синопсис
Кога Том Ридл почнал да го користи името Лорд Волдеморт и им објавил војна на магичниот свет, Дамблдор се обидел да земе контрола над ситуациата основајќи ја организацијата Редот на фениксот. Неколку ликови се придружиле на организацијата за да го запрат Лорд Волдеморт и неговото уништување на магичниот свет. За време на настаните непосредно пред првата книга, организацијата претрпела големи загуби, и била неспособна да продолжи со борбата против Волдеморт. За среќа, моќта на Лорд Волдеморт исчезнала кога тој се обидел да го убие Хари Потер. Тогаш организацијата била напуштена и заборавена.
При крајот на четвртата книга, Хари Потер и Пламениот пехар, Кога Дамблдор дозна за враќањето на Волдеморт, тој повика повторно да се активира организацијата Редот на фениксот. Многу од старите членови се вратија, но и нови членови се придружија и делотворно ги заменија тие членови кои умреле за време на првата војна. Организацијата го постави нивниот главен штаб во Грималд, број 12, родното место на Сириус Блек. Дамблдор беше означен за "Тајниот-чувар, човек кој единствено ја знае локацијата на тајниот штаб ќе биде загрозена, и затоа таа локација беше напуштена.
2 Забележителни членови
Лавразиотерии

Лавразиотериите (односно Laurasiatheria) сочинуваат клад или надред во рамките на поткласата на вистинските цицачи (''Eutheria''), кој е создаден врз основа на анализите на ДНК секвенци и отсуството/присуството на ретротранспозон. Името доаѓа од теоријата дека овие цицачи еволуирале на надконтинентот Лавразија, откако тој се одделил од Гондвана со раскинувањето на Пангеја. Лавразиотериите се група на натприматите (еуархонтоглири) (Бореоеутерии (Boreoeutheria)), чуднозглобни (Exafroplacentalia) и афротериите (Placentalia). Тука припаѓаат следните рецентни редови:
*''Erinaceomorpha'': ежови и гимнури
*''Soricomorpha'': кртови, ријачки, шуплозаби (космополити)
*''Cetartiodactyla'': космополити; ги вклучува поранешните редови ''Cetacea'' (китови, делфини и морски свињи) и ''Artiodactyla'' (парнопрсни копитари, како свињи, нилски коњи, камили, жирафи, срни, антилопи, домашна стока, овци, кози)
*''Pegasoferae'':
**''Pholidota'': панголини или лушпести мравојади (Африка, Јужна Азија)
**''Chiroptera'': лилјаци (космополити)
**''Carnivora'': месојади или ѕверови (космополити)
**''Perissodactyla'': непарнопрсни копитари.
Во рамките на ''Laurasiatheria'', по сè изгледа дека најдивергентна грнка е ''Erinaceomorpha''. Некои истражувања ги поврзуваат ''Perissodactyla'' и ''Ferae'' во кладот ''Zooamata''; други ги поврзуваат ''Perissodactyla'' и ''Cetartiodactyla'' во клад на вистински копитари. Никој од овие кладови е целосно поддржан.
Во Лавразиотериите се сместени и неколку изумрени редови и надредови, како:
* Meridiungulata
* Condylarthra
* Dinocerata
* Mesonychia
* Cimolesta
* Creodonta
1 Наводи
* Вилијам Џ. Марфи, Едуардо Еизирик, Марк С. Springer et al., ''Resolution of the Early Placental Mammal Radiation Using Bayesian Phylogenetics'',Science, Vol 294, Issue 5550, 2348-2351, 14 декември 2001.
* Јан Оле Кригс, Генади Чураков, Мартин Кифман, Урсула Џордан, Јурген Брозиус, Јурген Шмиц. (2006) Retroposed Elements as Archives for the Evolutionary History of Placental Mammals. PLoS Biol 4(4): e91.
* Китазое И, Кишино Х, Вадел ПЏ, Накаџима Н, Окабајаши Т, et al. (2007) "Robust Time Estimation Reconciles Views of the Antiquity of Placental Mammals."
Ѕибилчалтун

Ѕибилчалтун или Цибилчалтун (Ts'íibil Cháaltun на денешен мајански) е стар мајански град во сојузната држава Јукатан во Мексико.
Градот бил населен постојано неколку илјадници години, иако на неколку наврати од голем град се намалувал на мала населба.
Најпознта градба во Ѕибилчалтун е Храмот на Седумте Кукли. Храмот е така наречен бидејќи во него се пронајдени седум мали фигури во 1950-тите. На пролетната рамноденица, сонцето поминува од еден прозор во храмот и излегува низ спротивниот.
1 Поврзано
* Список на стари мајански градови
Ел Баул

Ел Баул бил мајански град кој датира од периодот од пред шпанската колонизација. Археолошкото наоѓалиште се наоѓа во Гватемала и е дел од јадрената зона Коцумалхуапа.*
1 Поврзано
* Список на стари мајански градови
2 Наводи
**
Сан Бартоло (археолошко наоѓалиште)

Сан Бартоло бил мајански град кој датира од периодот од пред шпанската колонизација. Сан Бартоло се наоѓа во департманот Петен во Гватемала, североисточно од Тикал.
1 Поврзано
* Список на стари мајански градови
ca:San Bartolo
Копан

Копан е стар мајански град што датира од пред периодот на колонизација. Копан се наоѓа во Хондурас во департман Копан во близина на границата со Гватемала. Тој град бил дел од Мајанската Империја во периодот од 5 век до 9 век.
Кралството со античко име Шукпи го забележал својот најголем подем од 5 век до почетокот на 9 век, но има ископини кои датираат и од 2 век.
1 Поврзано
* Мајанска цивилизација
* Список на стари мајански градови
2 Наводи
* (2005). ''Informal Empire: Mexico and Central America in Victorian Culture'', Minneapolis and London: University of Minnesota Press.
* (2001). ''Scribes, Warriors and Kings: The City of Copán and the Ancient Maya'', London: Thames and Hudson.
** (1972). ''Copán'', Museum of the American Indian.
** (2005). ''Copán: The History of an Ancient Maya Kingdom'', Santa Fe: School of American Research Press.
Мајански владетели

Мајанските владетели биле центар на моќта во Мајанската Империја. Секоја мајанска град-држава била контролирана од династија на кралеви. Секој обичен мајански граѓанин морал да принесува соодветни дарови кон кралското семејство.
1 Симболи на моќ
Секој мајански крал создавал некој споменик или симбол на неговата моќ, од кои некои можат да се видат и денес. Мајанските кралеви морале да ја легитимизираат нивната моќ и владеење со кралството и тоа најчесто се постигбувало се подигнување на некој храм или пирамида. Таков пример е Храмот на големиот јагуар.
2 Поврзано
* Мајанска цивилизација
3 Дополнителна литература
**
Ел Мирадор

Ел Мирадор — голем град кој датира од периодот од пред шпанската колонизација на Средна Америка. Ел Мирадор се наоѓа во департманот Ел Петен во Гватемала.
1 Откривање
Градот за првпат бил откриен во 1926 година и воздушно фотографиран во 1930. Делот од градот кој се наоѓа длабоко во џунглата не бил многу истражен сè додека Јан Грахам во 1962 не ја направел првата карта на наоѓалиштето. Во 1978 година започнало детално истражување на наоѓалиштето под раководство на д-р Брус Дахлин и д-р Реј Метни.
2 Поврзано
* Список на стари мајански градови
Ушмал

Ушмал (јукатански мајански: ''Óoxmáal'') бил мајански град кој датира од периодот од пред шпанската колонизација на Јукатан. Градот се наоѓа во сојузната држава Јукатан во Мексико.
1 Античка историја
Мајанските хроники укажуваат дека Ушмал бил основан во 500 година од Хун Уицил Чак Тутул Шиу. Со години Ушмал бил владеен од династијата Шиу која била меѓу најсилните кралски династии на Јукатан и заедно со Чичен Ица ги контролирале сите северни делови на мајанската империја. После 1200 година, според археолошките докази, не се направиле нови згради во Ушмал, најверојатно поради падот на моќта на Ушмал и на Чичен Ица а издигнување на Мајапан.
2 Поврзано
* Список на стари мајански градови
Бакаб

Бакаб е јукатанско име се секој од четирите мајански богови на внатрешноста на земјата и залихите на вода..
1 Јукатанска традиција
Бакабите биле четири браќа кои биле распоредени на четири локации кога Господ ја создал земјата за да го држат небото за да не падне. Тие побегнале од зададените позиции кога светот бил уништен од поплава. Имињата на Бакабите биле: Хобнил, Канцикнал, Сакими и Хосанек.
Според Франциско Ернандес, Бакаб бил син на господ-создавач Ицамна и божицата Ишчебелјаш. Тој еднаш бил убиен и оживеан.
2 Поврзано
* Список на мајански богови и натприродни суштества
3 Наводи
* Robert Redfield and Alfonso Villa Rojas,''Chan Kom''. Chicago University Press.
* Ralph L. Roys, ''The Book of Chilam Balam of Chumayel''. Norman: University of Oklahoma Press.
* Ralph L. Roys, ''Ritual of the Bacabs''. Norman: University of Oklahoma Press.
* Karl Taube, ''The Major Gods of Ancient Yucatan''.
* J.E.S. Thompson, ''The Bacabs: Their Portraits and Their Glyphs''.
* A.M. Tozzer, ''Landa's Relación de las Cosas de Yucatan. A Translation''.
Фудбалска репрезентација на Исланд

'Фудбалската репрезентација на Исланд е официјалниот сениорски фудбалски тим раководен од Фудбалскиот Сојуз на Исланд. Исланд досега нема забележано учество на завршница на некој голем фудбалски настан. Во квалификациите за светското првеснство во ЈАР во 2012, Исланд ги загуби шансите за второто, односно првото мести после поразот од Македонија.
1 Светски првенства
* 1930 до 2010– ''не се квалификувал''
2 Европски првенства
* 1960 до 2008;– ''не се квалификувал''
3 Играчи со најмногу одиграни натпревари
#, Име, Кариера, Натпревари, Голови
1, Рунар Кристинсон, 1987-2004, 104, 3
2, Херман Хреидарсон, 1996-, 85, 5
3, Гудни Бергсон, 1984-2003, 80, 1
4, Биркир Кристинсон, 1988-2004, 74, 0
5, Арнор Гудјонсен, 1979-1997, 73, 14
6, Олафур Тордарсон, 1984-1996, 72, 5
7, Арнар Гретарсон, 1991-2004, 71, 2
8, Атли Едвалдсон, 1976-1991, 70, 9
9, Севар Јонсон, 1980-1992, 69, 1
10, Бринјар Бјорн Гунарсон, 1997-, 69, 4
3.1 Голгетери
#, Име, Кариера, Голови, Натп.
1, Ејдур Гудјонсен, 1996-, 23, 58
2, Рикардур Јонсон, 1947-65, 17, 33
3, Рикардур Дадасон, 1991-2003, 14, 44
4, Арнор Гудјонсен, 1979-97, 14, 73
5, Тардур Гудјонсон, 1993-2004, 13, 58
6, Тригви Гудминдсон, 1997-, 12, 42
7, Петур Петурсон, 1978-90, 11, 41
8, Матијас Халгримсон, 1968-77, 11, 45
9, Хелги Сигурдсон, 1993-, 10, 63
10, Еијолфур Сверисон, 1990-2001, 10, 66
4 Тренери
* Фредерик Стеле и Мурдо МекДугал (1946)
* Роланд Бергстром (1947)
* Џо Дивин (1948)
* Фриц Бучлох - (1949)
* Оли Б. Јонсон (1951)
* Франц Колер (1953)
* Карл Гудмундсон (1954-6)
* Александер Вир (1957)
* Оли Б. Јонсон (1958)
* Карл Гудмундсон (1959)
* Оли Б. Јонсон (1960)
* Карл Гудмундсон (1961)
* Рикардур Јонсон - (1962)
* Карл Гудмундсон (1963-6)
* Рејнир Карлсон (1967)
* Валтер Фајфер (1968)
* Рикардур Јонсон (1969-71)
* Данкан МекДауел (1972)
* Егерт Јоханесон (1972)
* Хенинг Еноксен (1973)
* Тони Кнап - (1974-7)
* Јури Иличев (1978-9)
* Гудни Кјартансон (1980-1)
* Јоханес Атлансон (1982-3)
* Тони Кнап (1984-5)
* Зигфрид Хелд (1986-9)
* Гудни Кјартансон (1989)
* Бо Јохансон (1990-1)
* Асгеир Елиасон (1991-5)
* Логи Олафсон - (1996-7)
* Гудјон Тордарсон (1997-9)
* Атил Едвалдсон (2000-3)
* Асгеир Сигурвинсон и Логи Олафсон (2003-5)
* Еијолфур Сверисон (2006-7)
* Олафур Јоханесон (2007-?)
Психијатрија

Психијатрија — гранка на медицината која се занимава со настанувањето, развојот и манифестирањето на болестите на човековата личност кои произлегуваат од субјективниот поединечен живот и неговите односи со околината. Изразот „психијатрија“ претставува кованица од старогрчките зборови ''psyche'', што значи душа и ''iatros'', што значи лекар. Психијатријата претставува медицинска дисциплина која се занимава со дијагностицирање и лекување (фармаколошкитретман, психотераписки техники) на менталните растројства кај луѓето. Докторот на медицина, специјалист по психијатрија се нарекува ''психијатар''.
1 Главни клинички манифестации (симптоми и синдроми) на менталните растројства
Дескриптивната или феноменолошка психијатрија ги опфаќа психопатолошките одлики на менталните растројства групирани во вид на симптоми или синдроми. Присуството на некој психопатолошки симптом не значи секогаш и душевно растројство. Одредени симптоми (па и халуцинациите) можат да се сретнат и кај здрави личности во одредени физиолошки состојби (замор, поспаност, фантазии, страв).
Постојат повеќе поделби на најчестите симптоми во психијатриската практика. Од практични причини најчесто се класифицираат во две спротивставени групи:
*''позитивни симптоми'' (или „плус“ како уште се нарекуваат), многу подобро реагираат на фармакотерапијата од негативните и тие опфаќаат: психомоторна возбуда, агитираност, халуцинации и делузивни (налудничави) идеи.
*''негативни симптоми'' - овие симптоми се порезистентни (отпорни)на класичната невролептична терапија и меѓу нив доминираат: афективна тапост (атимија), безволност (ахормија), аутизам и други.
2 Критика
Во романот „Надја“, францускиот писател Андре Бретон пишува дека чувствува презир кон психијатријата и кон нејзините помпезни церемонии. Според него, во душевните болници, наместо да се лекуваат болните, „токму таму се создаваат лудаци“, таму се затвораат луѓето поради „прекршок кон пристојноста и здравиот разум“ и „во тие болниви до крајот на животот остануваат затворени луѓе кои немале што да бараат таму, или немаат повеќе потреба да бидат таму“. Понатаму, тој вели дека „атмосферата во душевните болници е таква, што таа мора да врши најразорно, најопосно влијани еврз оние кои се наоѓаат во нив“, а тоа не само што го оневозможува оздравувањето, туку води кон влошување на здравствената состојба на пациентите.
3 Психијатријата во уметноста и во популарната култура
* „Психијатар“ — расказ на македонската писателка Мануела Златкова.
Пироманија

Пироманија е неодолива компулзивно-импулсивна желба да се подметне пожар било на некој објект, било во шума. Патолошкото задоволство расте со посматрањето на пожарот и на луѓето кои се во паника и страв.
Трајко С. Војнески

Трајко С. Војнески — македонски поет.
1 Биогарфија
Трајко Војнески е роден во село Пешталево, Прилепско, во 1960 година. Уште од основно училиште, тој изразил љубов кон пишаниот збор и започнал да пишува поезија и проза. Во 1995 година, излегла од печат неговата прва зборка на песни „''Цветови''“, а подоцна во 2000 година, тој ја издал љубовната збирка „''Те сакам љубов моја''“. Со оваа книга, тој се приближил кон стилот на љубовните песни на францускиот поет Жак Превер. Живее и работи во Скопје.
Митоманија

Митоманија е термин кој означува болна опсесија на одредени луѓе да измислуваат приказни за неверојатни случки, како и да ја извртуваат вистината и да претеруваат во опишувањето на вистински случки, со цел да се прикажат самите себеси во поволно светло. Кај децата со ран развој, митоманијата е нормална развојна појава, додека пак кај возрасните, најчесто, потекнува од суетата, бујната машта, емоцијалната незрелост и потиснатото чувство на мала вредност.
Ошкинток

Ошкинток е мајански град кој датира од пред шпанската колонизација на Јукатан. Археолошкото наоѓалиште се наоѓа во сојузната држава Јукатан во Мексико.
1 Потекло на поимот
На јукатански мајански јазик името може да се протолкува на следниот начин: ''ош'' (три) и ''кин'' (ден, сонце), но има повеќе варијации за последниот збор ''ток''. Ако се изговори со помека ''к'', тогаш значи „одбрани“, „паѓа“ или „гори“, но ако буквата ''к'' се глотализира тогаш зборот значи „пунктура“, „пушта крв“.
2 Наводи
Andrews, George F. (1999) ''Pyramids, Palaces, Monsters and Masks: The Golden Age of Maya Architecture.'' Labyrinthos Press, Culvert City.
Kelly, Joyce (1993) ''An Archaeological Guide to Mexico's Yucatán Peninsula''. University of Oklahoma Press, Norman.
Proskouriakoff, Tatiana (1950) ''A Study of Classic Maya Sculpture''. Carnegie Institute of Washington Publication No. 593.
Rivera Dorado, Miguel (1994) Notas de arqueología de Oxkintok. In ''Hidden Among the Hills: Maya Archaeology of the Northwest Yucatán Península''. Hanns J. Prem, ed. pp. 44–58 Acta Mesoamericana, 7 Verlag von Flemming, Möckmühl.
Rivera Dorado, Miguel (1999) La emergencia del estado maya de Oxkintok. ''Mayab'' 12:71-78 Madrid.
Rivera Dorado, Miguel (2001) Oxkintok (Yucatán, Mexico). In ''Archaeology of Ancient Mexico and Central America: An Encyclopedia''. Susan T. Evans and David L. Webster, eds. pp. 561–562. Garland, New York
Shook, Edwin M. (1940) (English) Exploration in the ruins of Oxkintok, Yucatán. ''Revista mexicana de estudios antropológicos'' 4:165-171. Mexico
Shook, Edwin M. (1983) (Spanish) Exploración en las ruinas de Oxkintok, Yucatán. ''Revista mexicana de estudios antropológicos'' 29(1):203-210. Mexico
Stephens, John L. (1962) ''Incidents of Travel in Yucatán'' (2 vol.). University of Oklahoma Press, Norman
Varela Torrecilla, Carmen (1990) Un nuevo complejo en la secuencia cerámica de Oxkintok: El Clásico Medio. ''Oxkintok'' 3:113-126. Madrid
Varela Torrecilla, Carmen (1992) La cerámica de Oxkintok. ''Mayab'' 8:39-45. Madrid
Varela Torrecilla, Carmen, and Geoffrey E. Braswell (2003) Teotihuacan and Oxkintok: new perspectives from Yucatán.
In ''The Maya and Teotihuacan: Reinterpreting Early Classic Interaction'', edited by G. E. Braswell, pp. 249–272. University of Texas Press, Austin.
Агитација

Агитација, позната и како психомоторна агитација, немир или возбуда е состојба на хроничен немир и зголемена психомоторна активност, обично набљудувана како израз на емоционален притисок и карактеризирана со безнаменски, непродуктивни и повторувачки активности. Одење горе-долу, неспособност да се седи во мир, зборување, плачење и смеење се некои од одликите кои служат за ослободување на внатрешната напнатост поврзана со анксиозност, страв или друг умствен стрес.
Агитацијата честопати ја придружува деменцијата и претходи на дијагнозата на чести старечки когнитивни нарушувања, како Алцхајмеровата болест. Повеќе од 80% од луѓето кои развиваат А.Б. стануваат агитирани или агресивни. Лекувањето на агитацијата во овие случаи може да започне со инхибитор на ацетилхолинестераза, за кој се чини дека е побезбеден од други алтернативи, иако доказите за неговата ефикасност се мешани. Ако ова не ги подобри симптомите, може да се користи атипичен невролептик, иако овие лекови се само краткорочно ефективни против агитација и претставуваат ризик за цереброваскуларни настани (на пр., апоплексија). Други можни интервенции, како со традиционални антипсихотици или антидепресиви, се помалку проучени за оваа состојба.
Зипакна

Во мајанската митологија, Зипакна бил син на Викуб Какуиш и Чималмат. Тој и неговиот брат Кабракан биле често сметани за демони. Зипакна, како и неговите роднини, бил сметан за арогантен и насилен. Зипакна бил окарактеризиран како голем кајман.
1 Поврзано
* Список на мајански богови и натприродни суштества
2 Наводи
*
Вукуб-Какуиш

Во кечуанскиот документ Попол Вух, Вукуб-Какуиш е птица-демон кој се претставувал дека е сонце и месечина. Тој е маж на Чималмат и татко на два демони за земјотреси, Кабракан и Зипакна. Лажните сонце-месечина, Викуб Какуиш, бил соборен од неговото дрво од страна на Хун-Ахпу, еден од мајанските близнаци-херои. Заедно двајцата близнаци станале вистинските сонце и месечина. Оваа приказна за овој демон и браќата близнаци датира од 8 век и порано.
1 Поврзано
* Список на мајански богови и натприродни суштества
Здружување (хералдика)

Здружување (или спојување) — практиката во хералдиката на присоединување на два грба во еден штит, како би се формирал нов комбиниран грб. Ова се прави со т.н. ''пресекување'' на штитот на половина (вертикално), и поставување на составните грбови во половините.
Здружувањето во хералдиката се користи како симбол на сојуз или заедништво. Ова обично се прави при брак, каде грбот на сопругот ја зазема левата половина (хералдичката десна), а грбот на жената ја зазема десната (хералдичката лева) половина. Меѓутоа среќаваме и други видови на сојузи, особено кај црковната хералдика каде епископите ги обединуваат сопствениот грб со грбот епархијата или столица, така што грбот на епархијата стои на левата (хералдички десна) половина, а личниот грб на епископот стои на десната (хералдички лева) половина.
1 Поврзано
* Маршалување
* Блазон
* Хералдика
* Колегијат на грбови
* Значка (хералдика)
2 Наводи
en:Impalement (heraldry)
he:חלוקה בניצב (הרלדיקה)
Манија

Манија претставува афективно растројство каде расположението е изразито зголемено без некои видливи мотиви и кое еволуира од безгрижна веселост до неконтролирана возбуда. Состојбата е пропратена со зголемена физичка и ментална енергија, која се манифестира со хиперактивност и намалена потреба за спиење. Застапено е и губење на социјалната инхибиција и намалување на тенацитетот (насочување на вниманието) за сметка на расеаноста. Се забележува и нереално и оптимистичко зголемување на самодовербата, а можни се и перцептивни растројста, како што е доживување на живи бои. Однесувањето на субјектите во манична состојба е екстравагантно и непримерно за дадената ситуација. Тие трошат голема сума пари за непотребни нешта, кажуваат невкусни вицеви, започнуваат но не завршуваат нови работи, се интересираат за сè и сешто и сл.
1 Манијата како мотив во популарната култура
* „Чиста манија“ (англиски: ''Pure Mania'') — песна на британската панк-рок група Вајбрејторс (''The Vibrators'') од 1978 година.
2 Поврзано
*Клиничка депресија
*Пироманија
Европски универзитет (Скопје)

Прв приватен универзитет - Европски универзитет - Република Македонија (ЕУРМ) — приватен акредитиран универзитет на подрачјето на Република Македонија кој изникнува од темелите на Факултетот за општествени науки. Акредитиран од одборот за акредитација на 1 јуни 2005 година Европскиот универзитет – Република Македонија е приватен акредитиран универзитет кој нуди современо образование и кој постојано ги развива и надградува процесот на стекнување на знаење во согласност со современите светски образовни трендови.
1 Историја
Историјата на Европскиот универзитет – Република Македонија започнува со основањето на Факултетот за општествени науки (ФОН) во 2001 година. Активностите на Европскиот универзитет беа признати на 1 јуни 2005 кога e акредитиран од страна на Одборот за акредитација на Р Македонија.
Следната, 2006 година е впечатлива по основањето и акредитацијата (nоември 2006) на уште три нови факултети: Факултет за комуникации и медиуми, Факултет за јавна администрација и Факултет за арт и дизајн. Дотогаш постоеја Факултетот за економски науки и Факултетот за информатика. Покрај тоа, истата година sпоред одлуката Бр. 12 на Одборот за акредитација на Р Македонија, потврдена e адекватноста на програмите на Европскиот универзитет согласно европските стандарди на 3+2 модулот на студирање. Во почетокот на 2009 година Првиот приватен универзитет - Европски универзитет Република Македонија подготви елаборат за примена на решенијата и одредбите од новиот закон за високо образование.
2 Факултети
Во моментов на Европскиот универзитет – Република Македонија постојат седум факултети:
* Факултет за економски науки
* Факултет за информатика
* Факултет за правни науки
* Факултет за политички науки
* Факултет за арт и дизајн
* Факултет за детективи и криминалистика
* Факултет за стоматологија
ЕУРМ станува членка на IACBE во 2005, а по исполнувањето на условите се здобива со статус Кандидат за акредитација на 4 август 2006 година. Тргнувајќи од насоките и начелата на IACBE, ЕУРМ разви План за проценка на резултати врз основа на кој е извршена самоевалуација во академската 2006/2007.
Историја на Андора

Андора е последната држава која сѐ уште постои од поранешната независна Марка хиспаника. Андора, како држава постои уште од доцниот 8 век. Наводно Карло Велики бил оној кој за првпат им загарантирал голем број на привилегии на андоранците, како возврат за помошта во војната против Маврите. Сепак, Андора долго време била предмет на конфликти помеѓу шпанскиот бискуп од Ургел и францускиот гроф од Кастелбон односно неговиот наследник од Фуа. Преку т.н. Пареаж договор (Paréage) во 1278, двете страни се согласиле за заедничка власт врз Андора. Дозволата за власт од грофот од Фуа, подоцна преминала на кралот Хајнрих IV и оттука на сите следни француски кралеви (во новото време на француските претседатели).
Во 1933 година Франција ја окупира Андора како реакција на социјалните немири пред изборите.
Во 1993 година, Франција и Шпанија ја признаваат Андора како независна држава, но сепак бискупот од Ургел и францускиот претседател остануваат како официјални претседатели на земјата. Со независноста, Андора станува членка на Европскиот Совет и ООН. На парламентарните избори во 1997 година, Унијата на Либералите (Unió Liberal) на премиерот Марк Форне Молне го освојува апсолутното мнозинство. Истото им успева и на изборите на 4 март 2001 година, овој пат под името Либерална партија на Андора (Partit Liberal d’Andorra). На изборите во 2009 година победи Социјалдемократската партија.
Георги Иванов

Георги Иванов Иванов (роден како Георги Иванов Какалов на 2 јули 1940 година) — офицер (генерал-полковник) и првиот космонаут од Бугарија што направил полет со вселенскиот брод „Сојуз“ 33 на 10 април 1979 година.
1 Награди
* Херој на Народна република Бугарија — 1979 г.
* Херој на Советскиот Сојуз — 13 април 1979 г.
* Орден „Георги Димитров“ — 1979 г.
* Орден „Ленин“ — 1979 г.
* Орден „Стара планина“ прва степен со мечеви — 2004 г.
* Почесен граѓанин на Ловеч од 29 април 1979 г. — „За полетот со вселенскиот брод „Сојуз“ 33“.
Циклотомично растројство

Циклотимија претставува перзистентна нестабилност на расположението, кое содржи бројни периоди на блага депресија и блага хипоманија, меѓутоа кои по својата тежина или времетраење не одговараат на дијагнозата биполарно афективно растројство. Нестабилноста на расположението обично започнува во триесеттите години од животот и уште од почетокот зема хроничен тек, иако се случуваат кратки периоди на подобрување.
Историја на Белорусија

Дел од серијалот за Белорусија
Античка историја
Портал:Белорусија
Од крајот на бронзеното доба поголем дел од територијата на денешна Белорусија била населена со Балтијци. Кон крајот на 9 век и почетокот на 10 век, оваа територија започнале да ја населуваат Словени.
Се смета дека првата држава на територијата на сегашна Белорусија била Полоцката. Градот Полоцк првпат се споменува во „Повестите на минатото„ од 862 година. Полоцкото кнежевство достигнало најголем подем и најголема моќ за време на владеењето на кнезот Усјаслау Брачиславич (1044 – 1101). Од 10 век до 13 век на територијата на Белорусија се наоѓале и Туравското кнежевство, Смоленското кнежевство, Граѕенското Кнежевство. Следни големи држави на белоруската територија било и Големото Кнежевство Литванија, како и Рутенското и Жамојцкото. Главен центар на ова кнежевство Новогородок.
За време на Првата светска војна, Белорусија се наоѓала под германска окупација. Својата прва независност, Белорусија ја прогласила на 25 март 1918 година. Но по окупацијата на Црвената армија, на 1 јануари 1919 година била прогласена Советска Социјалистичка Република Белорусија. Во времето на Втората светска војна, Белорусија повторно била окупирана од страна на Нацистичка Германија. Германците се задржиле на власт сè до 1944 година. По војната, таа повторно останала во составот на СССР.
Својата независност Белорусија прогласила од СССР на 27 јули 1990 година, а меѓународно признаена на 25 август 1991 година.
Историја на Белгија

Од географски поглед, Белгија претставува еден вид крстопат на Европа и во последните 2000 години била сведок на постојаното населување на најразлични народи на нејзината територија. Во Белгија фигурирале Келтите, Римјаните и Германите. Подоцна, територијата на денешна Белгија била под директно влијание на Франција, Холандија, Шпанија и Австрија.
Првите познати народи кои ја населиле Белгија биле Белгите. Белгите се келтски племиња кое дошле од Северна Галија, а во 54 п.н.е. биле подчинети од страна на Гај Јулиј Цезар. По распаѓањето на Римската имприја во 5 век, германите ја населиле римската провинција Галија. Франките овде го формирале своето царство. Цаеот Кловис I го примил христијанството. Во времето на Карло Велики, територијата на денешна Белгија повторно се наоѓала во неговото царство. Во 800 година, тој бил прогласен за цар наСветата Римско Царство, признаен и од самиот папа.
Подоцна, овој регион бил вклучен во териториите на Ниските Земји и Шпанија, додека протестантските провинции добиле независност. Следувало владеењето на Австрија и неколку години под француско владеење, во времето на Наполеон Бонапарт. По отстранувањето на Наполеон од власт во 1815 година, Белгија повторно била соединета со северните области на Холандија. Во 1830 година избувнала Белгиската револуција, преку која се создала независна Белгија.
Леополд I за крал бил избран со помош на Велика Британија. Главна одлика на Белгија била нејзината неутралност, која била нарушена во 1914 година, кога Германија ја нападнала на Белгија. Така, таа била приморена да се вклучи Првата светска војна. Во 1940 Белгија повторно била нападната од нацистичка Германија, а по крајот на војната нејзината неутралност била изоставена.
Белгија е членка на НАТО-пактот и една од основачите на Европската Економска Заедница. Во 1992 година се приклучила кон ЕУ. Од 1960 година таа е независна држава.
Делириум

Делириум — синдром што се состои од збунетост, возбуда, страв, непријателство и растројства на воспримање (халуцинации). Се сретнува кај органскиот психосиндром, особено кај делириумските состојби, како што е делириум тременс (алкохолна психоза).
Список на виши училишта во Бугарија

Ова е список на акредитирани виши училишта во Бугарија:
# Софиски универзитет „Св. Климент Охридски“
# Пловдивски универзитет „Паисиј Хилендарски“
# Великотрновски универзитет „Св. Кирил и Методиј“
# Југозападен универзитет „Неофит Рилски“ — Благоевград
# Шуменски универзитет „Епископ Константин Преславски“
# Русенски универзитет „Ангел К'нчев“
# Тракиски универзитет — Стара Загора
# Универзитет „Професор д-р Асен Златаров“ — Бургас
# Универзитет за национално и светско стопанство — Софија
# Економски универзитет — Варна
# Стопанска академија „Димитар Ценов“ — Свиштов
# Универзитет по архитектура, машинство и геодезија - Софија
# Технички универзитет — Софија
# Технички универзитет — Варна
# Технички универзитет — Габрово
# Универзитет за хемиски технологии и металургија — Софија
# Рударско-геолошки универзитет „Свети Иван Рилски“ — Софија
# Шумарско-технички универзитет — Софија
# Универзитет за технологија на храната — Пловдив
# Аграрен универзитет — Пловдив
# Медицински универзитет — Софија
# Медицински универзитет „Проф. д-р Параскев Стојанов“ — Варна
# Медицински универзитет — Пловдив
# Медицински универзитет — Плевен
# Национална спортска академија — Софија
# Национална академија за театарска и филмска уметност „Крстјо Сарафов“ — Софија
# Национална ликовна академија — Софија
# Национална музичка академија „Професор Панчо Владигеров“ — Софија
# Академија за музички, танцови и ликовни уметности — Пловдив
# Нов бугарски универзитет — Софија
# Бургаски слободен универзитет
# Варненски слободен универзитет „Черноризец Храбр“
# Американски универзитет во Бугарија — Благоевград
# Национален воен универзитет „Васил Левски“ — Велико Трново
# Више воено-морнарско училиште „Никола Јонков Вапцаров“ — Варна
# Више машинско училиште „Љубен Каравелов“ — Софија
# Више транспортно училиште „Тодор Каблешков“ — Софија
# Академија на МВР — Софија
# Воена академија „Георги Стојков Раковски“ - Софија
# Специјализирано више училиште по библиотекарство и информатички технологии — Софија
# Колеџ за телекомуникации и пошти — Софија
# Колеџ за менаџмент, трговија и маркетинг — Софија
# Меѓународен колеџ — Албена
# Земјоделски колеџ — Пловдив
# Европски колеџ за економија и управување — Пловдив
# Европски политехнички универзитет — Перник
# Театарски колеџ „Љубен Гројс“ — Софија
# Више училиште за осигурување и финанси — Софија
# Колеџ „Телематика“ — Стара Загора
# Меѓународно више бизнис училиште — Ботевград
# Колеџ за туризам — Благоевград
# Колеџ за економија и администрација — Пловдив
Историја на Грузија

Територијата на денешна Грузија била населена уште од најраните времиња. До XII век п.н.е. во североисточна Анадолија постоела држава која се викала Диаоха. Во периодот од VI до II век п.н.е. во Западна Грузија постоела грчката Колхидското царство, а во Источна Грузија постоела Иберија.
Овие простори паднале во составот на Римското Царство. Во 327 година, во Грузија било воведено христијанството како основна религија, по примерот на Ерменија која е првата држава која го воведува христијанството. Подоцна, Грузија била во составот на Византија, Персија и Арабија. Кон крајот на X век, во Грузија настапил т.н. Залтен век од нејзината историја, стекнувајчи независност од Византија. Во периодот од XI до XIII век, Грузија била една од најсилните држави на Кавказ. Но, по инвазијата на монголците била под минимум намалена нејзината моќ. Во XVI век, Грузија била во составот на Османлиското Царство. Во 1783 година, Грузија склучила одбранбен договор со Русија, а во 1801 година руските кралеви ја вклучиле Грузија во Руската Империја.
На 26 мај 1918 година, по Октомвриската револуција, Грузија објавила независност. Но, на 16 февруари 1921 година, Црвената армија ја окупирала Грузија, и ја вклопила во составот на Советскиот Сојуз. Воспоставена како Советска Социјалистичка Република на 25 февруари 1921, од 12 март 1922 до 5 декември 1936 била дел од Закавкаска Федеративна Советска Социјалистичка Република заедно со Ерменска ССР и Азербејџанска ССР.
На 15 ноември 1990 г. е преименувана во Република Грузија. Прогласи независност на 9 април 1991, под власта на националистичкиот водач Звијад Гамсакурдија. Како и да е, независноста не била призната од Советската влада сѐ до септември 1991.